Enjoy the moment: ♣ Throw some glitter, make it rain
♣ Throw some glitter, make it rain
Mun yks vahvimmista periaatteista on se, että kaikki ilmainen on otettava. Hälyttävä raja menee kuitenkin siinä, kun ilmaiseksi saadut rumat tavarat pyörivät nurkissa vuosikausia. Satuinkin vähän aikaa sitten kiinnittämään huomiota, että vuonna 2007 otetussa valokuvassa taustalla näkyvässä jääkaapin ovessamme on tarrautuneena kiinni samat ilmaismagneetit, jotka siellä ovat tänäkin päivänä. Muistan, että pidin niitä jo silloin ikivanhoina. Siispä en voi sille mitään, että mieleeni tulvii karu mielikuva siitä, kuinka elettiin vuotta 2000, olin viisi vuotta vanha ja äitini pitkässä farkkuhameessa ja sellanen omituinen musta tatuointikoru kuristamassa kaulan ympärillä näki marketin hyllyssä magneetteja neljän danoninopaketin ostajalle ja hihkaisi riemuissaan, että lapset, nyt syödään danoninoa. Spice girls tai Anssi Kelan Nummela raikasi taustalla euromarketissa ja sitten palataan vuoteen 2013 ja ihmetellään, kuinka jonkun 17-vuotiaan bloggaajan mielikuva 2000-luvun alusta voi olla noin vääristynyt.
Jos siirrytään kuitenkin takaisin niihin magneetteihin... Koska näyttää pelottavan vahvasti siltä, että näistä magneeteista on kovaa vauhtia kehittymässä suvun perintö, päätin uhrata kolme ja lisätä niihin arvokkuutta ja silmäniloa edes hieman. Ja mikä silmälle onkaan iloisempaa kuin glitteri?
Holy crap että se on sotkuista hommaa, mutta myös sen arvoista. Mun tekniikka oli sivellä liimaa magneetille, dipata magneetti glitteriin, antaa kuivua ja lakata päälle kerros läpinäkyvää kynsilakkaa, jotta glitteri ei myöhemmin karise irti.
Ja kyllähän noita lopulta katseleekin paljon edellisiä mieluummin - varsinkin, kun tuunauksen myötä jääkaapilla käydessä mieleen ei enää tulvi alussa mainittua mielikuvaa 2000-luvusta. Kolme hurraahuutoa glitterille!
Kirjoittanut iina klo 13.14
Tunnisteet: diy, glitteri, magneetti, tuunaus
Olivia 20.6.2013 13.35
tulipa noista kivat! pitäis varmaan kokeilla itekki :-) kiva blogi muutenkin!
iina 20.6.2013 14.56
Kiitos paljon, kannattaa testailla :-) (Jos vaan kestät sitä, että sormet ja kaikki tasot on täynnä glitteriä seuraavat päivät, haha...)
Kati 20.6.2013 14.04
aivan ihana ulkoasu sulla :3!
Anna-Maija 20.6.2013 14.12
ihana ulkoasu ja muutenkin tosi hyvä blogi ! Niin mahtavaa että olit tossa sun viime videossakin sillei normaali ja puhuit normaaliin ääneen etkä sillei ihan hiljaa! Oikeesti piristyin kun katoin sitä videoo ja kun selailin tätä sun blogia! jään lukijaks todellakin (:
iina 20.6.2013 14.57
Aa jes, tota on aina niin mahtava kuulla :-)! Kiitos ihan superpaljon :-)
Anonyymi 20.6.2013 19.42
Heijj! Määkin muistan noin magneetit! Ne oli kyllä niin kivoja ==)
iina 20.6.2013 20.52
Haha jep :-)!
Emma 20.6.2013 21.57
Meillä on noita varmaa sata :DD
Mut tosi hyvä idea! Ja kirjotat jotenkin tosi koukuttavasti :3
iina 20.6.2013 22.39
Hahaha ihanaa, kohtalotovereita! :-D Meilläki loppujääkaappi viel täynnä, mut noi kolme päätin tällä kertaa uhrata ainakin näin alkuun... Ja hei kiitos :-)
Sande A 21.6.2013 13.37
Aikas upee keksintö! (: Ihanan kirkas vesi bannerissa<3
iina 21.6.2013 15.01
Kiitos :-) Ja haha jep, mulla on aina ulkomailla ihan pakkomielteinen tarve kuvailla sitä vettä, kun suomessa se ei oo yhtään niin nättiä ja kirkasta :-Dd
Anonyymi 22.6.2013 21.28
voi luoja ku on syvää tekstii
iina 22.6.2013 21.32
Haha eikö, just sitä mihin mä pyrinki :-)
Varjosusi 23.6.2013 21.24
Ihana blogi ja ihania nää diy jutut :) Sait lukijan ^^
iina 24.6.2013 11.22
Oi ku kiva kuulla, kiitoksia!
Jessika 26.6.2013 17.34
ihana banneri, kiva idea, ja haha muistan noi, eiks toi missä on Lupu ja Hupu oo jostain suklaamunasta? :D aivan ihana blogi näin muutenkin!
jezzinkosmetiikkaa.blogspot.fi
iina 26.6.2013 18.02
Hahaha joooo muute taitaa olla, emmä ees ite muistanu varmaks! :-DD Hyvin jääny ilmaistavarat sulla mieleen ;) Mut hei kiitos paljon!
emilia 1.7.2013 14.04
ompa ihana blogi ja tosi kivoja kuvia! taidan jäädä seurailemaan :)
iina 1.7.2013 18.23
joulukuuta 2014 (1) marraskuuta 2014 (1) syyskuuta 2014 (1) elokuuta 2014 (4) heinäkuuta 2014 (5) kesäkuuta 2014 (5) toukokuuta 2014 (4) huhtikuuta 2014 (6) maaliskuuta 2014 (3) helmikuuta 2014 (1) tammikuuta 2014 (5) joulukuuta 2013 (5) elokuuta 2013 (2) heinäkuuta 2013 (4) kesäkuuta 2013 (5) toukokuuta 2013 (5) huhtikuuta 2013 (4) maaliskuuta 2013 (5) helmikuuta 2013 (3) tammikuuta 2013 (6) joulukuuta 2012 (8) marraskuuta 2012 (5) lokakuuta 2012 (9) syyskuuta 2012 (6) elokuuta 2012 (2)